Scienca kaj Teknologia Parko Cartuja

[eta|dekstre|*Esfera Bioclimática* de la [Exposición Universal de 1992|Expo'92.]]
eta|dekstre|Logotipo.
La **Scienca kaj Teknologia Parko Cartuja** [karTUĥa] (PCT Cartuja) estas administrata de la societo **Cartuja 93 S.A.**. Ĝi troviĝas en la Kartuĥa Insulo, proksime al Kartuĥa Monaĥejo de Sevilo. Ĝi estis inaŭgurita en oktobro 1993 por la celo utiligi la ĵus okazitan sperton de la Universala Ekspozicio de 1992.

## Historio 
La Universala Ekspozicio de 1992 havis estraron, kies membroj estis Virgilio Zapatero, tiama Ministro de Rilatoj kun la Parlamento, Jacinto Pellón, kiel direktoro de la Ŝtata Societo por la Universala Ekspozicio de 1992, kaj la ĝenerala administranto, Emilio Casinello.

La 31an de julio 1991, la hispana registaro anoncis, ke ĝi stimulos la kreadon de teknologia centro en la loko de la Ekspozicio. Fakte 19 hispanaj kaj fremdaj entreprenoj tiam jam aliĝis al tiu projekto. La 24an de aprilo 1991 la tiama Ministro pri Edukado, Javier Solana, proponis, ke la teknologia centro havu kaj rapidigilon de subatomaj partikloj kaj la institucion Centro por la Teknologia Prospektivo de la Eŭropa Unio. La parko inaŭguriĝis ene de la renkontiĝo Novigi la novigadon: Teknourbo en la estonteco, kio okazis inter la 13an kaj la 15an de oktobro de 1993.

## Karakteroj 
Cartuja 93 enhavigas kvin agadspecoj: entreprenoj pri avangardaj teknologioj, servoj pri Esplorado-Disvolvigo-Novigo, esplorosciencaj centroj, universitatoj kaj edukadaj institucioj. El tiuj, la unua kategorio estas la plej nombra, kun pli ol 300 entreprenoj.

La jaron 2009 la parko fakturis 2 194 milionojn da eŭroj kaj kreis 14380 rektajn dungiĝojn. Ĝi membris en la Asocio pri Sciencaj kaj Teknikaj Parkoj el Hispanujo.

La jaron 2012, la Institucio pri Revizorado kaj Ekonomia Kontrolo de Andaluzio enkategorigis la andaluzajn parkojn en tri niveloj de maturiĝo: altnivela estas TecnoBahía [teknobaIa] en Kadizo, PTA en Malago, PTS en Granado, kaj PCT Cartuja kaj Aerópolis [aeROpolis] en Sevilo; meznivelaj estas PCTAJ en Kadizo, PCTH en Onubo kaj Geolit en Ĥaeno; kaj baznivelaj estas PITA en Almerio kaj Rabanales21 [rabaNAles] en Kordovo. Oni ne kalkulis je la sevila parko PCT Dehesa del Valme [deEsa delBALme] en la raporto.

La jaron 2010 realiĝis centro por teknologiaj ekentreprenoj, la Teknonesto Marie Curie.

### Entreprenoj en la parko 
[eta|dekstra|Iama [pavilono de Eŭropo, konstruaĵo rehabilitita en 2012 por hejmigi sidejon de la PCT.]]
eta|dekstra|Edifico *IDEA*, de ĵusa konstruado.
Cartuja 93 enhavis 344 organizojn pri avangardaj teknologioj kaj ĝeneralaj kaj avangardaj servoj. La ĉefaj agadspecoj en la Teknologia kaj Scienca Parko estas:

* Aerspaco
* Terkulturnutrado
* Biomedicino
* Bioteknologio
* Energio
* Aranĝado de la Scio
* Naturmedio
* Mikroelektroniko
* Teknologioj pri sano
* Telekomunikado kaj Informadiko

Kelkaj el la entreprenoj en Cartuja 93 estis:

* AnaFocus [anaFOkus]
* SHS Consultores [konsulTOres]
* MP Corporación [korporaSJON]
* Inerco [iNERko]
* Grupo Tecnológica [GRUpo teknoLOgika]
* Sadiel [saDJEL]
* Sodean [sodeAN]
* Isotrol [isoTROL]
* Ayesa [aĜEsa]
* Detea [deTEa]
* IAT
* Egmasa [eĥMAsa]

### Centroj pri esplorado kaj administradaj fondaĵoj pri esplorado 
[eta|dekstra|IEA, en la iama paviliono de [Nov-Zelando.]]
En Cartuja 93 troviĝis 77 grupoj pri esplorado dissituitaj en diversaj centroj. Kelkaj el ili estas:

* Centro de Sciencaj Esploroj "Isla de la Cartuja".
* Biologia Esplorcentro de Doñana.
* Andaluza Centro pri Molekulbiologio kaj Regeneriga Medicino.
* Ŝtata Centro de Rapidigiloj.
* Instituto pri Teknologia Prospektivo de la Eŭropa Unio.
* Centro de Teknologioj pri la Akvo.
* Fondaĵo Progreso kaj Sano.
* Instituto pri Mikroelektroniko de Sevilo (Instituto de Microelectrónica de Sevilla)
* Esplora Instituto pri Terkulturo kaj Fiŝkaptado (IFAPA).
* Teknonesto Marie Curie: Centro por la disvolvigo de teknologiaj entreprenoj, fondita en 2010.

### Centroj pri Instruado 
En la Parko troviĝis la jenaj centroj:
[eta|Iama paviliono de [Maroko, uzata nun kiel sidejo de la "Fundación Tres Culturas" (Trikultura Fondaĵo).]]
* CEADE.
* CESUR Instruado.
* Fakultato pri Industria Organizado de Andaluzio.
* Fakultato pri Inĝenierado de la Universitato de Sevilo. (Inĝenieriado pri Industrio, Kemio, Flugo kaj Telekomunikado)
* ESIC
* Fakultato pri Komunikado de la Universitato de Sevilo.
* Internacia Universitato de Andaluzio.
* Malfermita Universitato de Katalunio.

### Aliaj 
* Federacio de Entreprenistoj el Andaluzio CEA

## Vidu ankaŭ 
* Turo Banesto
* Helikoptera Haveno de la Kartuĥo

## Referencoj 
## Eksteraj ligiloj 
* Cartuja 93

Kategorio:Ekonomio de Hispanio
Kategorio:Internaciaj ekspozicioj
Kategorio:Sevilo
Kategorio:Scienco kaj teknologio en Hispanio